laion/Wikipedia-Exotic huggingface dataset:
מאטה אוטו

מאטה אוטו (בצרפתית: Mata Utu, בוואליסיאנית: Matāʻutu) היא עיר הבירה של הקולקטיב מעבר לים ואליס ופוטונה. העיר ממוקמת על האי ואליס ובעיר אחד משני הנמלים בוואליס ופוטונה כשהנמל השני נמצא בליווה באי פוטונה. נמל התעופה ואליס היהיפו (היחיד בוואליס והגדול ביותר בקולקטיב) נמצא כ-6 קילומטרים צפונית מערבית לעיר. בימי הביניים הגיעו לאי פולשים מאיי טונגה, הכריזו מלחמה על הילידים והשתלטו על האיים השושלת השליטה הייתה שושלת טואי טונגה שאחרון השליטים שלה מת בשנת 1997. חלק מהמבצרים שהטונגים בנו נחשפו במהלך המאות העשרים והעשרים ואחת בחפירות ארכאולוגיות וחלק מהם שופצו כמה וכמה פעמים והפכו לבית מגורים טיפוסי של תושב מאטה אוטו. מיסיונרים נוצרים קתולים שהגיעו לעיר בשנת 1837 הבטיחו את התנצרותם של כל תושבי האי תוך 5 שנים. ההתנצרות השתלמה לתושבי האי משום שבתמורה המיסיונרים הגנו על האי מפני ניסיונות כיבוש אירופיים ואמריקאים ובנו כנסיות באיים. במלחמת העולם השנייה צרפת החופשית נלחמה נגד צרפת של וישי במקום וניצחה, זה היה סימן ראשון להתפוררות ממשלת הבובות ולהתפוררות היד שמחזיקה אותה, גרמניה הנאצית. מאטה אוטו היא המרכז העירוני הגדול ביותר בוואליס ומקיפות אותה שוניות אלמוגים. מאטה אוטו היא הבירה המנהלית של ואליס ופוטונה. במאטה אוטו נמצא אחד משני הנמלים שנמצאים בוואליס ופוטונה. שני הכבישים הראשיים RT1 ו-RT3 שמובילים ל"מעבר מאטה אוטו ביי" המוביל לכמה וכמה איים אחרים. "מאטה אוטו בי" נמצא 5 קילומטרים צפונית מזרחית מ"אובאה ביי", מעבר נוסף שמוביל לכמה איים נוספים להלן גרף התפתחות האוכלוסייה ביישוב: כלכלת העיר היא בעיקר מסחר ירקות ופירות כמו: קופרה, קסאווה, בטטות, שורשי טארו, ובננות. משק בעלי החיים בעיר מורכב מ-25,000 חזירים ו-7,000 עזים. יחידת המטבע היא פרנק CFP. הייבוא לעיר עולה כמו ייצוא ממנה. במאטה אוטו נחגגים כל החגים הנוצרים ועוד חג אחד, חג עליית מרים הנחגג ב-15 באוגוסט. קרוב למאטה אוטו נמצאים אתרים ארכאולוגים חשובים דוגמת טונגה טוטו. התרבות הוואליסית היא לא תרבות בפני עצמה והיא "שלוחה" של התרבות הפולינזית. ואליסיאנית (הנקראת גם אובאין כשם הלא רשמי של האי - אובאה) השפה המדוברת באי היא שפה הקרובה לשפה הטונגית והשפה הפולינזית, שפת היומיום היא ואליסיאנית ושפת הממשל היא צרפתית. מדיה וקבצים בנושא מאטה אוטו בוויקישיתוף אתר האינטרנט הרשמי של מאטה אוטו תמונה של הקתדרלה הראשונה שנבנתה במאטה אוטו אתר "censos" ספר מאת דייוויד סטנלי "הירח והתיבות באוקיינוס השקט הדרומי" ספר מאת המשרד ההידרוגרפי של ארצות הברית "H.O פאב" ספר מאת ג'יימס ריל "היסטוריה של הבטילון ראשונה מארינס אחת עשרה" גוגל מפות סיכום של הפרמטר "אוכלוסייה" מכמה ויקיפדיות ספר מאת אודמוני אדיקי "bare boat charter ragistation" העוסק בכלכלת האוקיינוס השקט הדרומי מזג האוויר בואליס ופוטונה ספר מאת טינה אולטון "Always Another Horizon: A Journey Around the World"
קליבלנד רבלס

קליבלנד רבלס (באנגלית: Cleveland Rebels) הייתה קבוצת כדורסל מהעיר קליבלנד, אוהיו, אשר שיחקה בליגת ה-BAA בעונת 1946/1947. הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונתה היחידה סיימה במקום השלישי באזור המערבי עם מאזן ניצחונות 30-30, והודחה בסיבוב הראשון של פלייאוף ה-BAA מול ניו יורק ניקס, לה הפסידה בתוצאה 2-1. השחקנים הבולטים בקבוצה היו הרכז פרנק באומהולץ שקלע 14.0 נקודות בממוצע למשחק ונבחר לחמישייה השנייה של העונה, והסנטר אד סדאוסקי שהוביל את קלעי הקבוצה עם 16.0 נקודות למשחק. בסיום אותה עונה התפרקה הקבוצה, יחד עם דטרויט פלקונס, טורונטו האסקיז ופיטסבורג איירונמן, ונערך "דראפט פיזור" במסגרתו נבחרו שחקני הקבוצות המפורקות על ידי יתר קבוצות הליגה. בשנת 1970 חזרה ליגת ה-NBA לעיר קליבלנד, כשהוקמה קבוצת קליבלנד קאבלירס. מדיה וקבצים בנושא קליבלנד רבלס בוויקישיתוף דף המועדון באתר Basketball-reference.com דף הקבוצה, באתר nbahoopsonline.com נתוני סדרת הפלייאוף בין קליבלנד לניו יורק, באתר basketball-reference.com סטטיסטיקות עונת 1946/1947 של הרבלס, באתר basketball-reference.com נבחרי דראפט הפיזור של קליבלנד רבלס, באתר realgm.com
דטרויט פלקונס

דטרויט פלקונס (באנגלית: Detroit Falcons) הייתה קבוצת כדורסל מהעיר דטרויט, מישיגן, אשר שיחקה בליגת ה-BAA בעונת 1946/1947. הקבוצה הוקמה בשנת 1946, כאחת מ-11 הקבוצות שהשתתפו בעונת הבכורה של ליגת ה-BAA. את עונתה היחידה סיימה במקום הרביעי באזור המערבי עם מאזן ניצחונות שלילי 20-40, ונותרה מחוץ לפלייאוף ה-BAA. השחקן הבולט בקבוצה היה הפאוור פורוורד סטן מייסק שסיים את העונה במקום הרביעי בטבלת קלעי הליגה, עם 14.9 נקודות בממוצע למשחק, ונבחר לחמישייה הראשונה של העונה. בסיום אותה עונה התפרקה הקבוצה, יחד עם קליבלנד רבלס, טורונטו האסקיז ופיטסבורג איירונמן, ונערך "דראפט פיזור" במסגרתו נבחרו שחקני הקבוצות המפורקות על ידי יתר קבוצות הליגה. בעונת 1957/1958 חזרה ליגת ה-NBA למישיגן, כאשר קבוצת "פורט ויין פיסטונס" העתיקה את מקומה לעיר דטרויט ושינתה את שמה לדטרויט פיסטונס. דף המועדון באתר Basketball-reference.com דף הקבוצה, באתר nbahoopsonline.com סיכום עונת 1946/1947 של הפלקונס, באתר basketball-reference.com סיכום עונת 1946/1947 ב-BAA, באתר basketball-reference.com נבחרי דראפט הפיזור של דטרויט פלקונס, באתר realgm.com
קוסטא דחיותא

קוּסְטָא דְּחַיּוּתָא דְּלִבָּא (בתרגום מארמית: מידת החיים של הלב) או בקיצור קוסטא דחיותא, הוא ביטוי של מיסטיקה יהודית, המתאר חלק קטן של הנשמה, שנותרת בגוף בזמן השינה. רק בזכות חלק קטן זה של נשמה, האדם יכול להקיץ בבוקר משנתו. מקור הביטוי בספר הזוהר, ולאחר מכן עבר התפתחות בתנועת החסידות להיבטים רחבים יותר, המקבילים בין השינה לבין מצבו הקשה של עם ישראל. היכולת של גוף האדם להקיץ מהשינה, והגאולה הצפויה לעם ישראל - תלויים ב"קוסטא דחיותא", שבמישור הלאומי הוא האמונה של עם ישראל. הביטוי מופיע לראשונה בספר הזוהר ... נפשא דבר נש כד סליק לערסיה נפקת מניה וסלקא לעילא, ואי תימא דכלהו סלקאן, לאו כל חד וחד חמי אפי מלכא, אלא נפשא סלקא, ולא אשתאר בה בהדי גופא בר חד רשימו דקסטא דחיותא דלבא. — ספר הזוהר, חלק א' דף פ"ג ע"א ... נפש האדם, בעת שעולה לישון על מיטתו, יוצאת ממנו ועולה למעלה. ואם תאמר שכולם עולים אינו כך, כי לאו כל אחד ואחד רואה פני המלך, אלא הנפש עולה אל המלך, ולא נשאר אז עם הגוף רק רשימה אחת, שהיא מידת החיים של הלב — הסולם התפיסה המקובלת במיסטיקה היהודית היא שהנשמה היא מעין יחידה רוחנית בפני עצמה, ובשעת השינה מתנתקת מהגוף ומופקדת בידי האל, וחוזרת לגוף בסיום השינה. "קוסטא דחיותא דלבא" הוא מידת החיים המינימלית - חלק קטן מהנשמה, שבזכותה הגוף מתקיים בזמן השינה, למרות שרוב הנשמה נטשה אותו. רבי אברהם יהושע השיל מאפטא (ה"אוהב ישראל") הרחיב את המשמעות מנשמה של אדם למושג השכינה. כשם שהנשמה יוצאת מגוף האדם בשינה, כך השכינה הסתלקה מהעולם בגלל ה"רשעים" שהקימו את מגדל בבל ואשר גרמו להמבול. כשם שלגוף נדרש "קוסטא דחיותא דלבא" כדי להתקיים בכל זאת בזמן השינה - כך מצוות שקיים יעקב, בהן מצוות יישוב הארץ הביאו ניצוצות קודש לעולם - וזה בבחינת "קוסטא דחיותא". הרב שמחה בונים מפשיסחה מקביל בין החטאים לבין השינה (או המוות), וההתגברות על החטאים ויכולת להגיע לגאולה ולתחיית המתים היא כמו התגברות על השינה - בזכות "קוסטא דחיותא" שיש לכל אדם בישראל. רבי יהודה אריה ליב אלתר (ה"שפת אמת") התייחס לחודש ניסן שהוא "ראש חדשים" (שמות י"ב, ב'), הוא החודש שבו מתחדש העולם ובו התרחשו בריאת העולם ויציאת מצרים, ולכן חודש ניסן הוא בכוח שמאיר את כל חודשי השנה, כשם ש"קוסטא דחיותא" היא מקור החיים לגוף בשינה. לשם כך הוא משתמש בדמיון בין המלים "שנה" ו"שינה". רבי ישראל הופשטיין מקוז'ניץ (המגיד מקוז'ניץ) מרחיב את הנושא לעם ישראל כולו. איך יעשה אלוהים נס גדול לרומם קרן ישראל מכל צרותיהם ? הגאולה ותחיית המתים יתקיימו בזכות "קוסטא דחיותא" לאומי של עם ישראל - שארית חיות שתהווה בסיס לתחיית העם, כשם שחזרת הנשמה לגוף בסוף השינה מתקיימת בזכות "קוסטא דחיותא" של הגוף. האדמו"ר מסלונים רבי שלום נח ברזובסקי ("נתיבות שלום") מקביל בין גרעין הזרע שנמצא זמן רב באדמה, ומתחיל להירקב ובכל זאת יש בו "קוסטא דחיותא", שבזכותו הוא מתחיל לצמוח. הזרע לא יכול לצמוח בלי הריקבון שקדם לצמיחה. בכל זאת - לא ריקבון מוחלט, כי אז לא יוותר יותר "קוסטא דחיותא" והזרע לא יצמח. כך גם עם ישראל במצרים היה במצב כמו הזרע הרקוב, ורק בזכות "קוסטא דחיותא" שנותרה בעם ישראל, היא האמונה - הם זכו להיגאל. כך גם גאולת המשיח תלויה באותה אמונה היא ה"קוסטא דחיותא" שיש בעם ישראל למרות מצבו הקשה. וזהו סוד הגאולה של הכלל והפרט, וכל אורו של משיח תלוי באי ההשלמה של כלל ישראל, שבהירות האמונה שיש לישראל בכל יום בביאת המשיח היא הקוסטא דחיותא להצמיח אורו של משיח. — רבי שלום נח ברזובסקי אלקנה שרלו, 'קוסטא דחיותא דלבא' ביטוי מתפתח בתורת החסידות, באתר כתב העת אסיף
סגונדה דיויסיון RFEF

סגונדה דיויסיון RFEF (בספרדית: Segunda División RFEF) היא ליגת הכדורגל הרביעית בחשיבותה בספרד, לאחר לה ליגה, לה ליגה 2 (סגונדה דיויסיון) ופרימרה דיויסיון RFEF. הליגה הוקמה בסיום עונת 2020/21 כתוצאה מהקמת ליגה שלישית חדשה, פרימרה דיויסיון RFEF שהחליפה את הליגה השלישית הקודמת, הסגונדה דיוויסיון ב' שהפכה לליגה הרביעית הנוכחית ושמה שונה ל-סגונדה דיויסיון RFEF. הליגה הרביעית הקודמת, הטרסרה דיוויסיון (בספרדית: Tercera División) הפכה לליגה החמישית ושמה שונה ל-Tercera División RFEF. הליגה כוללת כמה קבוצות מילואים של קבוצות מהליגות הגבוהות יותר. הליגה הרביעית הקודמת, הטרסרה דיוויסיון הוקמה בתחילה כליגה השלישית במבנה הליגות בספרד לקראת עונת 1929/1930, עונה אחת לאחר תחילת הליגות בספרד. בעונתה הראשונה של הליגה, השתתפו 33 קבוצות שהתחלקו לשמונה בתים. האלופה בכל בית השתתפה במשחקי הפלייאוף, בהם זכתה הקבוצה דפורטיבו קאסטיון כאלופה הראשונה של הליגה כשניצחה 2-3 את הקבוצה CF ברקלדו. בשנת 1936, כאשר פרצה מלחמת האזרחים בספרד, הליגה, בדומה לשאר הליגות בספרד, בוטלה. אך כאשר שאר הליגות התחדשו, הטרסרה דיוויסיון שהייתה אז הדרג השלישי במבנה הליגות הספרדי, בוטלה, ובמקומה היו ליגות אזוריות. אולם, כעבור שנתיים בעונת 1942/1943 הליגה הוקמה מחדש. הליגה המשיכה לשמש כליגה השלישית בספרד עד עונת 1977/1978, כאשר הליגה השלישית הקודמת, הסגונדה ב' הוקמה. ב-2020 פדרציית הכדורגל הספרדית המלכותית (ה-RFEF) הודיעה על הקמה של ליגה שלישית חדשה, הפרימרה דיויסיון RFEF שהחליפה בתום עונת 2020/21 את הליגה השלישית הקודמת הסגונדה דיוויסיון ב. בעקבות ההחלטה, שמה של הסגונדה דיוויסיון ב' שונה לסגונדה דיויסיון RFEF ובתום עונת 2020/21 הסגונדה דיויסיון RFEF הפכה לליגה הרביעית בחשיבותה. הליגה הרביעית הקודמת, הטרסרה דיוויסיון, הפכה לליגה החמישית בחשיבותה ושמה שונה לטרסרה דיוויסיון RFEF. גביע המלך הספרדי הליגה הספרדית השלישית בכדורגל אתר האינטרנט הרשמי של סגונדה דיויסיון RFEF "Segunda B-Segunda Federación" (בספרדית). RFEF. נבדק ב-22 ביולי 2022. {{cite web}}: (עזרה)
גרשון יבוסלה

גרשון יבוסלה (בצרפתית: Guerschon Yabusele; נולד ב-17 בדצמבר 1995) הוא כדורסלן צרפתי המשחק בעמדת הפאוור פורוורד בפילדלפיה 76 מהNBA ובנבחרת צרפת. יבוסלה נולד בדרו שבצרפת, בן להורים שהיגרו מקונגו. הוא החל לשחק כדורסל בגיל שמונה וכנער שיחק במועדון הכדורסל של קוראל רואן באסקט. בעונת 2013/2014 שיחק באופן מצומצם במדי הקבוצה הבוגרת בליגת העל הצרפתית ובעונת 2014/2015 היה חלק מרכזי בקבוצה ששיחקה בליגת המשנה הצרפתית. ב-2015 עבר לרואן מטרופול בסקט מליגת העל הצרפתית. בדראפט ה-NBA‏ 2016 נבחר במקום ה-16 על ידי בוסטון סלטיקס. בעונת 2016/2017 שיחק בקבוצת שאנגחאי שארקס מליגת העל הסינית ובמרץ 2017 עבר לשחק במיין רד קלאוס מליגת הפיתוח של ה-NBA. ביולי 2017 חתם על חוזה בבוסטון סלטיקס. בבוסטון זכה לכינוי "הדב המרקד" שהוענק לו על ידי עוזר מאמן הסלטיקס. ביולי 2019, לאחר שנתיים בבוסטון, שוחרר מהקבוצה. באוגוסט 2019 חתם יבוסלה על חוזה בנאנג'ינג מאנקי קינגס מליגת העל הסינית. בשל התפרצות מגפת הקורונה בוטלה הליגה הסינית בפברואר 2020. לאורך תקופתו בקבוצה רשם יבוסלה ממוצעים של 17.9 נקודות ו-7.2 ריבאונדים למשחק. לאחר שחרורו מנאנג'ינג חתם יבוסלה על חוזה באסוול ליון-וילרבאן מליגת העל הצרפתית והיורוליג. ב-12 ביולי 2021 חתם בריאל מדריד בחוזה לעונה אחת. ב-9 בינואר 2022 האריך את חוזהו עד לתום עונת 2024/2025. ב-27 באפריל 2023 במהלך קטטה שארעה במהלך משחק של ריאל מדריד נגד פרטיזן בלגרד במסגרת פלייאוף היורוליג הפיל יבוסלה לרצפה בחוזקה את שחקן פרטיזן בלגרד דנטה אקסום וגם לפציעתו. בעקבות האירוע הורחק יבוסלה לחמישה משחקים. מה שבעצם סיים לו את העונה האירופית. ולא היה שותף בזכייה של ריאל מדריד ביורוליג באותה עונה. יבוסלה היה חבר בנבחרת צרפת עד גיל 18 שהשתתפה באליפות אירופה ב-2013 ובסגל הנבחרת עד גיל 20 לאליפות אירופה ב-2014 וב-2015. הוא זכה עם נבחרתו במדליות כסף באולימפיאדת טוקיו ובאולימפיאדת פריז. מדיה וקבצים בנושא גרשון יבוסלה בוויקישיתוף פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ליגת העל הספרדית בכדורסל (בספרדית) גרשון יבוסלה באתר ליגת העל הצרפתית ריאיון עם גרשון יבוסלה, סרטון באתר יוטיוב Meet Guerschon Yabusele, the Celtics' big, French 'dancing bear', ‏ESPN, ‏8 במרץ 2017 יבוסלה חותם על חוזה בנאנג'ינג, באתר asia-basket.com,‏ 16 באוגוסט 2019 יבוסלה מצטרף לאסוול, באתר הקבוצה, 25 בפברואר 2020 Comunicado Oficial: Yabusele | Real Madrid CF, Real Madrid C.F. - Web Oficial (בספרדית) גרשון יבוסלה באתר האליפות גרשון יבוסלה באתר האליפות גרשון יבוסלה באתר האליפות
רואן (פירושונים)

האם התכוונתם ל... רואן – (Rouen) – עיר בצרפת, בירת מחוז סן-מריטים וחבל נורמנדי בצפון צרפת ועיר נמל על גדת הסן בית רואן – משפחת אצולה צרפתית במקור מברטאן רואן (קומונה) – (Roanne) – קומונה במחוז לואר שבצרפת קוראל רואן באסקט – קבוצת כדורסל צרפתית מקומונת רואן (Roanne) רואן מטרופול בסקט – קבוצת כדורסל צרפתית מהעיר רואן (Rouen) רואן (בולגריה) – רשות מקומית במחוז בורגס אשר בבולגריה (Ruen)
רואן מטרופול בסקט

רואן מטרופול בסקט (בצרפתית: Rouen Métropole Basket) היא קבוצת כדורסל מהעיר רואן שבצרפת המשחקת בליגה הצרפתית השנייה. הקבוצה משתייכת למועדון SPO רואן שנוסד ב-1892. פעילות הכדורסל של המועדון החלה ב-1945 בשם SPO רואן בסקט. בעונת 2002/2003 העפילה הקבוצה לליגת המשנה ובעונת 2004/2005 העפילה לליגת העל הצרפתית. את עונת 2005/2006 סיימה הקבוצה במקום האחרון וירדה לליגת המשנה. בעונת 2007/2008 העפילה הקבוצה פעם נוספת לליגת העל, ולאחר שתי עונות ירדה שוב לליגת המשנה. ביולי 2011 התאגדה הקבוצה באופן נפרד מהמועדון ומאז פעולת במתכונתה הנוכחית. הקבוצה שבה לשחק בליגת הראשונה בעונת 2014/2015 לאחר שקיבלה הזמנה מההתאחדות הצרפתית בעקבות הרחבת הליגה ל-18 קבוצות. ביולי 2015 שינתה הקבוצה את שמה לשם הנוכחי. בעונת 2015/2016 סיימה במקום ה-17 וירדה לליגה השנייה. מדיה וקבצים בנושא רואן מטרופול בסקט בוויקישיתוף אתר האינטרנט הרשמי של רואן מטרופול בסקט (בצרפתית) רואן מטרופול בסקט, ברשת החברתית אקס (טוויטר)
עונת 2014/2015 בליגה הלאומית

עונת 2014/2015 בליגה הלאומית הייתה העונה ה-16 של הליגה הלאומית כליגה השנייה בחשיבותה בכדורגל בישראל. הליגה החלה ב-21 באוגוסט 2014 והסתיימה ב-22 במאי 2015. על ניצחון במשחק הוענקו שלוש נקודות ונקודה בודדת הוענקה על תיקו. הליגה כללה 16 קבוצות שתחילה שיחקו ביניהן במשך 2 סיבובים בני 15 משחקים כל אחד - 30 מחזורים בסה"כ. לאחר הסיבוב ה-15 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות). העונה הסתיימה בניצחון של בני יהודה תל אביב שעלתה לעונת 2015/2016 לליגת העל לצד הפועל כפר סבא. עירוני טבריה והכח עמידר רמת גן ירדו לליגה השלישית. הפועל נצרת עילית ניצחה במשחקי המעבר את עירוני נשר מליגה א' ונותרה בליגה הלאומית. פדרו גלבאן מבני יהודה תל אביב זכה בתואר מלך השערים של הליגה עם 22 כיבושים. בסיום העונה התקיימו משחקי מבחן לליגה הלאומית בין הפועל נצרת עילית שסיימה במקום ה-14 בליגה הלאומית, לבין עירוני נשר שסיימה במקום השני בליגה א' צפון והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ. הפועל נצרת עילית ניצחה 5:1 בסיכום שני המשחקים ונשארה בליגה הלאומית עונה נוספת. טבלת התחרות נתוני העונה
ברבי במפצח האגוזים

ברבי במפצח האגוזים הוא סרט אנימציה ממוחשבת משנת 2001. הוא הסרט הראשון בסדרת סרטי ברבי שנוצר באנימציה ממוחשבת. עלילת הסרט עובדה על פי ספרו של א.ת.א. הופמן, "מפצח האגוזים ומלך העכברים", ומוזיקה מהבלט "מפצח האגוזים" של צ'ייקובסקי. הסיפור מתחיל בחברה של ברבי, קלי המתקשה לבצע ריקוד בלט ובעלת פחד במה. ברבי מספרת לה סיפור כדי לעודד אותה. הסיפור עוסק בילדה בשם קלרה הגרה עם סבתה דרוסלמאייר, סבא ואחיה הצעיר טומי. בערב חג המולד דודתה אליזבת מבקרת אותה ונותנת לה במתנה מפצח אגוזים ואומרת לה שבתוכו נמצא הלב של הנסיך, בעוד קלרה ישנה, נכנסת רוח חיים במפצח האגוזים והוא יוצא לגרש את מלך העכברים המרושע שפלש לטרקלינה של קלרה. קלרה מתעוררת ומסייעת למפצח האגוזים, אך כישוף מרושע שהוטל עליה על ידי מלך העכברים גורם לגופה להצטמק. בסוף הסרט עלילת הסיפור חוזרת להתמקד בקלי והיא מבינה את החשיבות בכך שאסור לוותר ועליה להאמין בעצמה, והיא מבצעת את ריקוד בלט הפיות. ברבי ושלושת המוסקטרים "ברבי במפצח האגוזים", במסד הנתונים הקולנועיים IMDb (באנגלית) "ברבי במפצח האגוזים", באתר נטפליקס "ברבי במפצח האגוזים", באתר AllMovie (באנגלית) "ברבי במפצח האגוזים", במסד הנתונים הקולנועיים KinoPoisk (ברוסית) ברבי במפצח האגוזים, במיזם "אישים" לתיעוד היצירה הישראלית
הילארי

הילרי (מבסקית: hil - מת, harri - אבן, בתרגום חופשי: "אסטלה" או "מצבה") הוא השם שניתן לאסטלה בצורת דיסק, המאפיינות קברים באזור ארץ הבסקים. המצבות הללו מעוצבות בצורת דיסק ופונות אל השמש. לעיתים הן מעוטרות בסמלים נוספים. בחפירות ארכאולוגיות נמצאו קברים כאלה במערב אירופה, ברוסיה, בסוריה ובארמניה, ולכן סביר להניח שצורת הקבורה הזאת הייתה קיימת בכל רחבי אירופה, אם כי נשתמרה במיוחד ברחבי ארץ הבסקים. מדיה וקבצים בנושא הילארי בוויקישיתוף ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
ליאווה

ליאווה (בפוטוניאנית (אנ'): Leava) הוא כפר ומרכז מנהלי בוואליס ופוטונה, קולקטיב מעבר לים של צרפת. ליאווה נמצאת במערב האי פוטונה. בכפר ממוקם אחד משני הנמלים שיש בוואליס ופוטונה. נמל התעופה פוטונה פוינט ואל, נמל התעופה של פוטונה, נמצא עשרה קילומטרים מליאווה. לא ניתן להציג את הגרף באופן זמני – ההרחבה Graph להצגת תרשימים מושבתת כרגע. מידע ממפקד האוכלוסין 2013 של INSEE מידע ממפקד האוכלוסין 2008 של INSEE Recensement général de la populationet des logements du Territoire des îlesde Wallis et Futuna (22 juillet 2003), עמ 17 WALLIS ET FUTUNA Recensement de la population du 3 octobre 1996 (בצרפתית) ערך זה הוא קצרמר בנושא צרפת ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.
בנדיקטה, נסיכת דנמרק

בנדיקטה, נסיכת דנמרק (דנית: Prinsesse Benedikte; נולדה ב-29 באפריל 1944) היא השנייה משלוש בנותיו של פרדריק התשיעי, מלך דנמרק, אחותה הצעירה של מרגרטה השנייה, מלכת דנמרק, ואחותה הגדולה של אנה מריה, מלכת יוון. הנסיכה בנדיקטה נמצאת כרגע במקום ה -11 בסדר הירושה לכתר הדני. בנדיקטה נולדה ב-29 באפריל 1944 בארמון אמליינבורג, לפרדריק, נסיך הכתר של דנמרק ולאינגריד, נסיכת שוודיה בתם של גוסטב השישי אדולף, מלך שוודיה ומרגרט, נסיכת קונוט. היא התחנכה בבית ספר פרטי ובילתה את חופשות הקיץ שלה בבית הקיץ הרשמי של משפחת המלוכה הדנית השוכן ביוטלנד ולמדה מספק שיעורים בבית ספר לאופנה ועיצוב בקופנהגן. בשנת 1962 היא הייתה שושבינה ביחד עם אחותה בחתונתם של חואן קרלוס הראשון, מלך ספרד וסופיה, מלכת ספרד. ב-3 בפברואר 1968 היא התחתנה עם ריכרד, נסיך זיין-ויטגנשטיין-ברלבורג השישי, ממנו נולדו לה שלושה ילדים. בנדיקטה ייצגה פעמים רבות את אחותה באירועים של בית המלוכה. היא מכהנת כיושבת-ראש פדרציית תנועות הנוער בדנמרק, ומעורבת גם בתחום הרכיבה. הנסיכה בנדיקטה מעורבת מאוד בתנועת הצופים של דנמרק וגם בפעילות בינלאומית של תנועת הצופים. כשהייתה ילדה, הוקם שבט צופים מיוחד על מנת לאפשר לה להשתתף בפעילות התנועה. היום מעורבותה היא בעיקר ברמה הארגונית: בנדיקטה היא יושבת הראש של המועצה המשותפת של הצופות הבנות בדנמרק (Pigespejdernes Fællesråd Danmark). היא גם הפטרון של ארגון De grønne pigespejdere (תנועת הצופות הירוקות של YWCA) ושל ארגון הצופים והצופות הדני (Det Danske Spejderkorps). בנוסף, היא משמשת בתור הפטרון של "אחוות אוליב באדן פאוול", ארגון עולמי התומך באגודת המדריכות והצופות העולמית. בשנת 2007 בנדיקטה זכתה בפרס של כבוד מאת ארגון בוגרי תנועת הצופים של St George. ב-3 בפברואר 1968 היא התחתנה עם ריכרד, נסיך זיין-ויטגנשטיין-ברלבורג השישי, ממנו נולדו לה שלושה ילדים: גוסטב, נסיך זיין-ויטגנשטיין-ברלבורג השביעי (נולד ב-1969) אלכסנדרה, נסיכת זיין-ויטגנשטיין-ברלבורג (נולדה ב-1970), התחתנה עם הרוזן ג'פרסון פון פפייל אונד קליין-אלגוט נטלי, נסיכת זיין-ויטגנשטיין-ברלבורג (נולדה ב-1975), התחתנה עם אלכסנדר ג'ונסמן מדיה וקבצים בנושא בנדיקטה, נסיכת דנמרק בוויקישיתוף בנדיקטה, נסיכת דנמרק, במסד הנתונים הקולנועיים IMDb (באנגלית) The Royal House, The Danish Monarchy - Front Page, ‏2016-04-08 (באנגלית) A Special Fellowship With Scouting, Kongehuset, ‏2018-01-31 (בדנית) The King attends a Scout meeting in Copenhagen - Sveriges Kungahus, www.kungahuset.se (באנגלית) Report, The Danish Monarchy - Front Page, ‏2018-11-05 (באנגלית)
פונס (פירושונים)

האם התכוונתם ל... פונס – חלק מגזע המוח פונס הזכרן – סיפור קצר מאת חורחה לואיס בורחס הדודן פונס – רומן מאת אונורה דה בלזק אישים: איב פונס – כדורסלן צרפתי יליד האיטי לילי פונס – זמרת סופרן צרפתייה-אמריקנית מאוריסיו פונס – מנשיאי אל סלוודור מרסדס פונס – שחקנית ארגנטינאית רנו גרסיה פונס – נגן קונטרבס ג'אז
עיסא מאנדי

עיסא מאנדי (בערבית: عيسى ماندي; בצרפתית: Aïssa Mandi; נולד ב-22 באוקטובר 1991 בשאלון-אן-שמפאן שבצרפת) הוא כדורגלן אלג'יראי המשחק בעמדת המגן הימני בקבוצת ויאריאל מליגת העל הספרדית ובנבחרת אלג'יריה. מאנדי נולד בשאלון-אן-שמפאן שבצרפת וגדל במחלקת הנוער של סטאד ריימס, בה החל לשחק בגיל 8. ב-20 באוגוסט 2010 ערך מאנדי את הופעת הבכורה שלו בקבוצה הבוגרת של המועדון, כששיחק 80 דקות בהפסד 1–2 ללה הבר במסגרת המחזור הרביעי בליגת המשנה הצרפתית. לקראת עונת 2016/2017 עבר מאנדי לריאל בטיס מליגת העל הספרדית. ב-16 ביוני 2021 חתם מאנדי לארבע שנים בויאריאל. ב-11 באוגוסט ערך הופעת בכורה במשחק הסופר קאפ האירופי נגד צ'לסי, משחק אותו הפסידה ויאריאל בדו-קרב פנדלים, כאשר מאנדי מחמיץ את אחד מהפנדלים של קבוצתו. ב-12 בדצמבר 2021 כבש שער בכורה בניצחון 0–2 על ראיו ואיקאנו. נכון ל־26 בספטמבר 2023 מדורג מאנדי במקום ה-6 בין השחקנים האלג'יראים מכל הזמנים, במספר ההופעות באחת מן הליגות הבכירות באירופה (316 הופעות). בדומה לרבים משחקני נבחרת הכדורגל של אלג'יריה, מאנדי (כאזרח צרפתי) היה רשאי לשחק בנבחרת צרפת, אך בחר לשחק בנבחרת אלג'יריה. ב-5 במרץ 2014 ערך את הופעת הבכורה שלו בנבחרת, כששיחק 90 דקות בניצחון 0–2 על נבחרת סלובניה במשחק ידידות. הוא היה חלק מסגל נבחרת אלג'יריה למונדיאל 2014 ולגביע אפריקה לאומות 2015. ב-29 במרץ 2016 הבקיע מאנדי את שער הבכורה שלו בנבחרת, שער בדקה ה-62 בתיקו 3-3 נגד נבחרת אתיופיה במסגרת מוקדמות גביע אפריקה לאומות 2017. נכלל בסגל נבחרת אלג'יריה לטורניר גביע אפריקה לאומות 2023. מדיה וקבצים בנושא עיסא מאנדי בוויקישיתוף עיסא מאנדי, ברשת החברתית אקס (טוויטר) עיסא מאנדי, באתר Transfermarkt עיסא מאנדי, באתר Soccerway עיסא מאנדי, באתר BDFutbol עיסא מאנדי, באתר WorldFootball.net עיסא מאנדי, באתר National Football Teams עיסא מאנדי, באתר FootballDatabase.eu Aissa Mandi - Stats et palmarès - 23/24, www.footballdatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
אליק ובליק

אליק ובליק זו סדרת תוכניות לילדים בנושא המדע והתרבות המשודרת בערוץ הופ!. התוכנית מונחה על ידי בובות, שהם חייזרים ששמם אליק ובליק, בתחילה העיניים שלהם היו קטנות ושחורות אבל בשנים האחרונות עברו חידוש, בכל תוכנית אליק ובליק חוקרים בנושא המדע והתרבות ולפעמים הם טועים כאשר בני האדם מסבירים להם, כמו למשל בתוכנית החידון של הופ (אשר התחיל כחידון לחג הפסח, שנקרא "פסח מי יודע") עם חן חגי הם מתבלבלים ולא חכמים, ובחידון של הופ עם פרופסור גאוני (עזרא דגן) אליק לא חכם במיוחד, וביוצאים לטייל בארץ ישראל הם מבקשים את עזרתו של גבע איש הטבע שיסביר דבר קשה הקשור לישראל. אליק (אבי יקיר) - חייזר ורוד, אחיו של בליק, לא חכם במיוחד. בליק (ג'יל בן דוד) - חייזר כתום עם סנטר גדול, אחיו של אליק, לפעמים חכם ולפעמים לא למרות הטיפשות של אליק. משפחתם של אליק ובליק מוזכרים מפעם לפעם ולא מופיעים בסדרות, במשחק "עץ המשפחה של אליק ובליק" מופיעים תמונות שלהם. בתיה ואלחנן - אמא ואבא של אליק ובליק. דוד בום ודודה בלומה - הדודים של אליק ובליק ואחיהם של בתיה, במשחק הסלט החלומי הדוד בום גר בצפון. בומבה ואלקה - ההורים של בתיה וסבא וסבתא של אליק ובליק. אלי וברכה - ההורים של אלחנן וסבא וסבתא של אליק ובליק. תוכנית התחקירים של אליק ובליק החידון של הופ! יוצאים לטייל בארץ ישראל אורן פרסיקו, ‏מסך הברזל, באתר גלובס, 10 בנובמבר 2003 גלי פיאלקוב, עכבר העיר, לגדול בידיים טובות: ערוץ הופ מבטיח ומקיים, באתר הארץ, 4 בינואר 2011 רותה קופפר, עשרה דברים לילדים בתחילת החופש, באתר הארץ, 3 ביולי 2006